મધર ઇન્ડિયા ક્રોશેટ ક્વીન્સ સાથે જોડાયેલા અમદાવાદથી આણંદ રોજ ટ્રેનમાં મુસાફરી કરનાર કોમલ પટેલે જણાવ્યું હતું કે ‘એમઆઇસીક્યૂ બે વખત જુદા જુદા ગિનીસ બુક ઓફ વર્લડ રેકર્ડ બનાવ્યા બાદ ત્રીજી વખત ‘ગો ગ્રીન સેવ અર્થ’ થીમ પર ઊનમાંથી વિવિધ શિલ્પો બનાવવાનો રેકર્ડ કરવાનું નક્કી કર્યું હતું. જેથી જુદા જુદા ગ્રુપ પોતાને અનુકૂળ આવે તેવી થીમ પર શિલ્પો બનાવી રહ્યા હતા, ત્યારે મને થયું કે આપણે વડાપ્રધાન નરેન્દ્ર મોદીના ‘સ્વચ્છ ભારત’ને સાકાર કરતી થીમ પર જ શિલ્પો કેમ ના બનાવીએ? જેથી ગુજરાતની સભ્ય મહિલાઓ દ્વારા સ્વચ્છ ભારતની થીમ પર શિલ્પો બનાવવાનું નક્કી કર્યું. જેમાં અમે સદીઓ પહેલાનું ભારત, પ્રદૂષિત થયેલું ભારત અને હરિયાળુ ભારત કેવી રીતે થઇ શકે એ ત્રણ તબક્કામાં મોડેલ બનાવીને રજૂ કર્યા હતા.